วิทยาลัยเศรษฐศาสตร์และรัฐศาสตร์แห่งลอนดอน

วิทยาลัยเศรษฐศาสตร์และรัฐศาสตร์แห่งลอนดอน (The London School of Economics and Political Science) หรือที่รู้จักในชื่อย่อว่า แอลเอสอี (LSE - London School of Economics) เป็นหนึ่งในวิทยาลัยที่เป็นพันธมิตรกับมหาวิทยาลัยลอนดอน โดยเป็นสถาบันเฉพาะทางสายสังคมศาสตร์ เศรษฐศาสตร์ และรัฐศาสตร์ อันดับ 1 ในสหราชอาณาจักรและทวีปยุโรป และเป็นอันดับที่ 1 ของโลก โดยการจัดอันดับมาตรฐานมหาวิทยาลัยโลกจากคอกโครัลลีไซมอนส์ โดยแอลเอสอีมีห้องสมุดด้านสังคมศาสตร์ การเมือง และ การปกครองที่ใหญ่ที่สุดในโลกและยังเป็นสถาบันแห่งแรกของโลกที่คิดค้นหลักสูตรและเปิดสอนวิชาด้านสังคมศาสตร์และรัฐศาสตร์ที่ปัจจุบันมีสอนในเกือบทุกมหาวิทยาลัย เช่น มานุษยวิทยา ความสัมพันธ์ระหว่างประเทศ สังคมวิทยา และนโยบายและการวางแผนสังคม ผู้นำประเทศและองค์กรนานาชาติจำนวนมากก็ได้รับการศึกษาจากสถาบันแห่งนี้ อาทิ จอห์น เอฟ. เคนเนดี และ ลี กวนยู อีกทั้งนักเศรษฐศาสตร์ชาวไทย ป๋วย อึ้งภากรณ์ ปัจจุบันมีประธานาธิบดีและนายกรัฐมนตรีที่เป็นศิษย์เก่าไม่ต่ำกว่า 34 คน นอกจากนี้ยังมีนักเรียนและบุคลาการจากแอลเอสอีได้รับรางวัลโนเบลจำนวน 18 คน ปัจจุบัน อธิการบดี ของแอลเอสอีคือ เจ้าฟ้าหญิงแอนน์ พระวรราชกุมารี พระราชธิดาใน สมเด็จพระราชินีนาถเอลิซาเบธที่ 2 และมี เซอร์ ฮาวเวิร์ด เดวีส์ (รองผู้ว่าการธนาคารแห่งชาติอังกฤษ) เป็นผู้อำนวยการ 
แอลเอสอีมีอัตราส่วนการรับนักเรียนเข้าศีกษาเพียง 5 ต่อ 100 คน ระดับปริญญาตรี และต่ำถึง 3 ต่อ 100 คน ในบางคณะระดับปริญญาโท จึงถูกจัดว่าเป็นมหาวิทยาลัยที่เข้ารับการศึกษาได้ยากที่สุดในสหราชอาณาจักร ได้มีอัตราการแข่งขันจำนวนผู้สมัครและจำนวนที่เปิดรับที่สูงกว่า มหาวิทยาลัยอื่นๆทั้งหมดในสหราชอาณาจักร รวมทั้งมหาวิทยาลัยที่รู้จักกันดีในประเทศไทย อย่างเคมบริดจ์และออกซฟอร์ด การจบการศึกษานั้นถือว่ามีมาตรฐานที่สูงและได้รับการยอมรับทั่วโลก นักศึกษาที่จบจากสถาบันแห่งนี้ได้รับการจัดอันดับอัตราเงินเดือนสูงสุดเมื่อเทียบกับนักศึกษาที่จบจากสถาบันอื่นๆทั้งหมดในสหราชอาณาจักร 
แต่ละปีแอลเอสอียังมีการบรรยายและกิจกรรมทางวิชาการจำนวนมากที่บุคคลทั่วไปสามารถเข้าร่วมได้โดยไม่เสียค่าใช้จ่าย อีกทั้งยังสามารถติดตามการบรรยายได้ทางพอดแคสต์

**บุคคลสำคัญที่ได้รับการศึกษาจากแอลเอสอี**
 สมเด็จพระราชินีนาถมาร์เกรเธอที่ 2 แห่งเดนมาร์ก- Sheik Hamdan bin Mohammed Al Maktoum มกุฎราชกุมารแห่งดูไบ- เจ้าหญิงบาห์ดียา บิน ฮัสซัน- จอห์น เอฟ. เคนเนดี ประธานาธิบดีสหรัฐอเมริกา- ลี กวนยู นายกรัฐมนตรีคนแรกของประเทศสิงคโปร์ - ลอร์ด เคลมองต์ อัตต์ลี นายกรัฐมนตรีอังกฤษ และ ผู้สถาปนา องค์การสนธิสัญญาป้องกันแอตแลนติกเหนือ (นาโต้)- เจ้าชาย Abdul Malik แห่งบรูไน- Marek Belka นายกรัฐมนตรีโปแลนด์- Mervyn King ผู้ว่าการธนาคารแห่งชาติอังกฤษ- เดวิด ร็อกกี้เฟลเลอร์ ประธาน มูลนิธิร็อกเกอะเฟลเลอร์- ทาโร อะโซ นายกรัฐมนตรีญี่ปุ่น- จอร์จ โซรอส ประธานบริษัท Soros Fund Management และสถาบัน Open Society Institute

**ชาวไทย**
 ธานินทร์ กรัยวิเชียร องคมนตรี และอดีตนายกรัฐมนตรี- ป๋วย อึ้งภากรณ์ อดีตผู้ว่าการธนาคารแห่งประเทศไทย อดีตอธิการบดีมหาวิทยาลัยธรรมศาสตร์ และนักเศรษฐศาสตร์ชาวไทย- จิรายุ อิศรางกูร ณ อยุธยา อดีตรัฐมนตรีว่าการกระทรวงอุตสาหกรรม และรัฐมนตรีประจำสำนักนายกรัฐมนตรี- ไชยันต์ ไชยพร อาจารย์ประจำภาควิชาการปกครอง คณะรัฐศาสตร์ จุฬาลงกรณ์มหาวิทยาลัย- ณัฎฐา โกมลวาทิน ผู้ดำเนินรายการที่นี่ ไทยพีบีเอส- วิทย์ สิทธิเวคิน ผู้ประกาศข่าว- พรรณิการ์ วานิช อดีตพิธีกรรายการข่าว และนักการเมืองชาวไทย- ฉาย บุนนาค ประธานเจ้าหน้าที่บริหารเครือเนชั่น

**อ้างอิง**

**แหล่งข้อมูลอื่น**
  เว็บไซต์ LSE-  สหภาพนักศึกษา LSE-  The Beaver หนังสือพิมพ์นักศึกษา LSE-  The Times' Profile of The LSE date=2008-05-16  ข้อมูลเกี่ยวกับ LSE โดยหนังสือพิมพ์ The Times-  เว็บไซต์มหาวิทยาลัยลอนดอน- College of Contract Management
ศเรษฐศาสตร์และรัฐศาสตร์